**Sveučilište Josipa Jurja Strossmayera u Osijeku** smješteno je u gradu Osijeku, centru hrvatske istočne Slavonije. Ono je po starosti treće hrvatsko sveučilište. Osnovano je 1975. godine i danas obuhvaća 16 zasebnih cjelina. Od 1990. godine ono u nazivu nosi i ime Josipa Jurja Strossmayera.

Dan ovog sveučilišta obilježava se 31. svibnja.

Povijest
--------

Povijest visokoga školstva na istoku Slavonije započinje prije gotovo tri stoljeća. U Osijeku je 1707. godine osnovana prva visokoškolska ustanova, i to bogoslovna visoka škola. 
Ona započinje svoj redoviti rad školske 1707./1708. godine kao "*Studium Philosophicum Essekini*", trogodišnji visokoškolski studij odnosno učilište filozofije.

Ono je 1735. godine spojeno s "Učilištem teologije" u Osijeku, te je time pod okriljem franjevaca osnovan "Teološki fakultet" pod nazivom "*Studium generale theologicum primae classis*".

Inicijativa za osnivanje Sveučilišta u Osijeku pokrenuta je 1975. godine. Nakon što je 26. ožujka 1975. godine Hrvatski sabor donio Odluku o davanju suglasnosti za osnivanje Sveučilišta u Osijeku, dva mjeseca kasnije - 31. svibnja 1975. godine - potpisan je Sporazum o osnivanju Sveučilišta u Osijeku. U njemu su sjedinjeni - Ekonomski fakultet, Poljoprivredno-prehrambeno-tehnološki fakultet, Poljoprivredni institut, Fakultet strojarstva i brodogradnje iz Zagreba za Studij strojarstva u Slavonskom Brodu, Pedagoška akademija u Osijeku, Muzička akademija u Zagrebu za Odjel glazbe u Osijeku, Gradska knjižnica i Povijesni arhiv u Osijeku. 

Od tada, Sveučilište u Osijeku je napredovalo.

Pravni fakultet je osnovan 1975. godine, 1976. godine je pridodan i Prehrambeno-tehnološki fakultet, a 1977. i Pedagoški fakultet. 1979. godine i osnovan je Strojarski fakultet u Slavonskom Brodu kao i Studij medicine u Osijeku, koji je 1998. prerastao u Medicinski fakultet u Osijeku. Godine 1982. osnovan je Fakultet građevinskih znanosti, 1990. Studij elektrotehnike prerastao je u Elektrotehnički fakultet.

Iste 1990. godine, Sveučilišna skupština donosi Odluku o unošenju imena Josipa Jurja Strossmayera u naziv Sveučilišta.

Sastav sveučilišta
------------------

Sveučilište u Osijeku danas obuhvaća sljedeće sastavnice:

* Ekonomski fakultet -
* Elektrotehnički fakultet -
* Filozofski fakultet -
* Građevinski fakultet -
* Katolički bogoslovni fakultet -
* Medicinski fakultet -
* Poljoprivredni fakultet -
* Pravni fakultet -
* Prehrambeno-tehnološki fakultet -
* Strojarski fakultet
* Učiteljski fakultet -  Arhivirano 2007-08-07 na Wayback Machine-u
* Odjel za matematiku -
* Odjel za fiziku -
* Odjel za biologiju
* Odjel za kemiju
* Odjel za kulturologiju -
* Umjetnička akademija -

Rektori
-------

Prof. dr. se. dr.h.c. Gordana Kralik

Povezano
--------

* Lista sveučilišta u Hrvatskoj

Vanjske veze
------------

***Sveučilište Josipa Jurja Strossmayera u Osijeku*** na Wikimedijinoj ostavi

* Sveučilište Josipa Jurja Strossmayera Osijek

| * p
* r
* u
Sveučilišta u Hrvatskoj |
| --- |
| Javna sveučilišta | Dubrovnik • Osijek • Pula • Rijeka • Sjever • Slavonski Brod • Split • Zadar • Zagreb | Flag of Croatia |
| Privatna sveučilišta | DIU Libertas • Hrvatsko katoličko sveučilište • Sveučilište VERN |

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 146762337
* LCCN: n98076688
* ISNI: 0000 0001 1015 399X
* NKC: ko2008480138

 |